****

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lp Liisa-Ly Pakosta Teie: 1.09.2024**

**Justiitsminister**

**Justiitsministeerium Meie:15.10.2024 nr10**

**Teema: *Bürokraatia vähendamine***

**Kliimaminister Joko Alender´i ja Taristuminister Vladimir Svet´i** **bürokraatia vähendamise** **ettepankute hulgas oli nii mõnigi kaalumist vääriv ettepanek. Kindlasti ei saa aga nõus olla sellega, et seaduseelnõude väljatöötamiskavatsuste (VTK) ära jätmine, sh vastutavate ametnike varjamine ja põhiseaduslikkuse analüüsi nõude piiramine peaks olema edaspidi EV hea õigusloome ja normitehnika (HÕNTE).**

Eesti Liisingühingute Liit MTÜ (ELL) on 2025ndaks aastaks Eesti Vabariigis tegutsenud 30 aastat. Allakirjutanuna olen selle aja jooksul tegutsenud ELL´i ja Eesti Vabariigi parima õigusloome huvides samuti 30 aastat. Suhelnud kümnete ministeeriumitega (need on tulnud ja läinud ja ümber nimetatud ja liidetud) ja sadade ametnikega. Osalenud kümneid kordi Riigikogu erinevates komisjonides seistes meie erialaliidu ja EV kodanikele parima õigusruumi ülesehitamise eest.

1. **Seaduseelnõude väljatöötamiskavatsus:** Kahe eelpool mainitud ministri ettepanekutega ei saa kuidagi nõus olla, sest kogemus ja praktika ütleb midagi muud. Parimaks kaasamise näiteks on käepärane võtta palju poleemikat tekitanud Mootorsõidukimaks, kus võime kindlalt väita, et Rahandusministeeriumi poolne huvigruppide õige aegne kaasamine hoidid ära nii mõnelegi apsaka, mis seadusandjal oli jäänud algfaasis tähelepanuta. Ühtlasi tegime kohe, kui MSMS 364UA oli jõustunud lisapäringud vastutavale ametnikule otse. Peale seda pidasime Rahandusministeeriumi ametnikega , Liisingliidu esindajate ja Autode müügi- ja Teenindusettevõtete Liiduga (AMTEL) kolmepoolseid konsultatsioone, et seletuskirja toetaksid ka näited, mis Rahandusministeerium maksukäsitluse parema tõlgendamise huvides operatiivselt RM kodulehel avaldas: <https://www.fin.ee/riigi-rahandus-ja-maksud/maksu-ja-tollipoliitika/maksud#kaibemaks> .
2. **Suhtlemine otse ametnikuga**: on nii Eesti Riigile, ministeeriumile, ametnikule, kui esindusorganisatsioonidele kõige efektiivsem, aja- ja kulutõhusam, seda võrreldes võimalusega saata pöördumised anonüümselt ministeeriumite info@kirjakast. Eriti kummastav tundub ettepanek selles plaanis, et kui riik rõhutab vajadust liikuda kiiresti personaalse riigi suunas st – efektiivselt jõuda iga kodanikuni, siis eelpool mainitud ministeeriumite ministrid sooviksid riigi muuta impersonaalseks – mis võimaldaks riigi ametnikkonnal täielikult vastutusest kõrvale hiilida.

Kui kliimaminister ja transpordiminister (enne kliimaministeeriumi osa) on veendumusel, et nende ministeeriumi ametnikke kuidagi kiusatakse, siis võibolla on küsimus ministeeriumi ja selle ametkondade ning allasutuste töötajate suhtumises ning oskuses suhelda erialaliitudega, ametiliitudega ning Eesti kodanikega. Ühe ministeeriumi suutmatuse pärast koolitada oma personali ei ole õige löögi alla seda kogu hea õigusloome ja normitehnika tänapäevast hästi toimivat süsteemi. Kliimaministeerium on niigi üks usinamaid salastajaid, salastades reeglina oma kirjad “ametkonna siseseks kasutamiseks“ 75 aastaks.

1. **Ettepanek põhiseaduslikkuse nõude analüüsi piiramiseks**. Tegelikkuses näeme siin probleemi selles, et kui need analüüsid tegemata jäävad, siis langeb vaidluste korral kogu tõestamise koormus ettevõtetele, esindusorganisatsioonidele või EV kodanikele. Ühtlasi koormab see meie kohtusüsteemi, kui sellised teemad tõusetuvad seoses kahtlusega mittevastavustest Põhiseadusele.

**KOKKUVÕTTEKS:**

Allolevas LISAS on lühidalt kirjeldatud eeskujuliku seadusloome protsess *(see kas meile Mootorsõidukite maksustamine ja seadusest tulenevad maksumäärad meeldivad või mitte ei ole siinjuures oluline).*

Salastamine ja varjamine vaid suurendab kodanike , esindusorganisatsioonide ning Riigi vastasseisu.

Lugupeetud ettepanekud teinud ministrid peaksid endale esitama küsimuse: kas riik on rahva või rahvas riigi jaoks ? Selles küsimuses pole ekspertiisi vaja : /EV põhiseadus peatükk I , § 1/ .

Lugupidamisega,

Reet Hääl

Tegevdirektor

/allkirjastatud digitaalselt/

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt: +372 50 12 088; liising@liisingliit.ee; [www.liisingliit.ee](http://www.liisingliit.ee)

LISA

Seaduseelnõudele käsitlemine erialaliidus ja ettepanekute esitamine MSMS eelnõu HÕRN:

1. Väga varajane (2023 IPA) , kõikide mõeldavate osapoolte kaasamine Rahandusministeeriumis ja jätkukaasamised kuni Riigikogu Rahanduskomisjonini. Peale seaduse 364UA vastuvõtmist koondkiri juhtiv komisjoni (rahandus) poolt menetluse käigust ja tänuga ettepanekute eest.
2. Erialaliidu esindaja loeb läbi seaduseelnõu ja paralleelselt seletuskirja – Seletuskirja esimeses osa on reeglina: koostaja, analüütik, õigusliku vastavuse menetleja jne. olenevalt eelnõust.

Näide: Mootrsõidukimaks – seaduse koostaja: Maret Mets, KM teemad: Sirje Pulk, Tehniliste määrade autor: Lauri Lelumees jne.

1. Olenevalt teemast koostab erialaliit ettepanekutega ametliku kirja ja saadab selle: info@fin.ee ning CC: ühele eelmainitud spetsialistidest.
2. Spetsialist vastab, helistab, arutleb reeglina juba enne kui ametlik 30 päeva tähtaeg möödub, sest tihtipeale on ettepanekute arvestamine/mittearvestamine ka parima seadusloome väljatöötamise huvides.
3. Edasiste arutelude käigus (Teams) tekkisid kiiresti täiendused ja selgitused Rahandusministeeriumi kodulehel:

<https://www.fin.ee/riigi-rahandus-ja-maksud/maksu-ja-tollipoliitika/maksud#kaibemaks>

ja

<https://www.fin.ee/sites/default/files/documents/2024-10/JUHIS%20K%C3%A4ibemaks%20ja%20mootors%C3%B5idukite%20registreerimistasu%20%282.10.24%29.docx>

1. Sellest järgmises etapis on RM ametnikud andnud huvigruppidele täiendavaid selgitusi esinedes ja küsimustele vastates nii seminaridel kui webinaridel.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt: +372 50 12 088; liising@liisingliit.ee; [www.liisingliit.ee](http://www.liisingliit.ee)